钦定古今图书集成/明伦汇编/氏族典/第386卷 > 李素节
## 钦定古今图书集成/明伦汇编/氏族典/第386卷 > 李素节

按《唐书许王素节传》：“素节始王雍，授雍州牧，转岐州
刺史，更王郇。母被谮死，出素节为申州刺史。乾封初，
坐受赇降王鄱阳，徙置袁州，锢终身。仪凤三年，为岳
州刺史，更王葛，又徙王，历三州刺史，与上金同追逮
赴都，至龙门驿被缢，子瑛等九人并诛，惟琳、瓘、璆、钦
古尚幼。长，囚雷州。中宗复位，还故封，诏瓘嗣王。开元”
初，封琳为嗣越王，璆嗣泽王。琳至右监门卫将军子，
随封夔国公。瓘为卫尉卿，以抑《上金》子不得封，贬鄂
州别驾。瓘累迁太子詹事。薨，二子解、需皆幼，以璆子
益嗣。天宝十四载，解始袭封王。